નવી દિલ્હી: ઈશરત જહાં એન્કાઉન્ટ કેસમાં એક મોટું નિવેદન સામે આવ્યું છે. આ કેસના તત્કાલીન ઈન્ટેલિજન્સ બ્યૂરોના સ્પેશિયલ ડાયરેક્ટર (વેસ્ટ ઝોન) સુધીર કુમારે જણાવ્યું છે કે ઈશરત જહાંના લશ્કર-એ-તોઈબા સાથેના કનેકશન અંગે મળેલ આઈબી ઈનપુટ સાચા હતા. આ ઈનપુટ ત્યારે ગુજરાત સરકારને મોકલવામાં આવ્યા હતા. આ અગાઉ બે પૂર્વ ગૃહસચિવે પણ આ કેસ પર રાજકીય દબાણ અને તત્કાલીન ગૃહપ્રધાન પી. ચિદમ્બરમે સીધી દખલ કરી હોવાનો આક્ષેપ પણ કર્યો છે.